
Reușise să se infiltreze printre șiiții din El Hama. Era poreclit Studentul pentru că întotdeauna era văzut cu o carte în mână. Dar cartea îl ajuta de fapt să fie invizibil. Pur și simplu intra în suq​[1] se așeza pe o piatră și citea. Printre berberii veniți din toate colțurile deșertului cu oale și păsări, căni și ulcioare de lut ars la soare, mirodenii, saci de curmale, măsline, smochine, mere roșii, galbene, strălucitoare ca aurul, cămeșoaie din in, cuscus și ceai, pește proaspăt, carne de camilă pentru mulluhia​[2], sacoșe de trestie, stive de lipii coapte pe pietre în deșert,  căni și fel de fel de oale și ulcioare pentru stocat alimente și băuturi sau kanounnuri​[1] grele din lut de ars cărbuni, răspândite printre grămezile de măcriș, pătrunjel și ardei, labirinturi de tarabe scârțâind sub povara portocalelor, a mandarinelor și bananelor, printre rândurile strălucitoare de shisha​[2] cu basoreliefuri de argint pe sticlă suflate cu aur ca niște opere de artă, tot feluri de tabac-uri oferite în cutii de argint rafinat inscripționate ca și cum ar fi oferit niște bijuterii sau leacuri de primă necesitate, burnuzuri tăiate și cusute cu acul chiar în fața mușteriilor, covoare abia țesute în războaie,  pur și simplu citind devenea deodată invizibil în piața aglomerată în care n-aveai loc să arunci un ac ca și cum ar fi intrat în lumea cărții. 

Mai ales maddhabitzii​[3] din nord din satele  troglodite din Qomhane cu chiliile săpate în stâncă cu intrările și ferestrele date cu var, înaintând  în piață mândri de ochii vineți de viperă de pe frunte, urmele rugăciunilor asidue și repetate când se închinau dându-se cu capul de podeua de piatră a chiliilor, îmbrăcați în piei netăbăcite de capră întotdeauna în picioarele goale îl ocoleau cu respect pentru că omul citind Coranul era considerat un om deosebit, aproape sfânt de o comunitate cvasianalfabetă. Dar Studentul nu citea Coranul, între coperțile sidefate cu basoreliefuri ale numelui lui Allah avea un roman sau o gramatică. Studentul era pasionat de lingvistică. Uneori punea un notes simplu pe care stenografia diferite detalii. Dacă cineva ar fi încercat să citească din întâmplare acele notițe n-ar fi înțeles nimic pentru că Studentul stenografia într-un cod personal, unic imitând scrierea arăbească. În mâna stângă ținea de obicei cartea care-l făcea invizibil iar cu mâna dreaptă strecurată sub  o glugă imensă a burnuzului ținea binoclul de lunetist observând cu atenție obiectivul, folosindu-se de țesătura  hainei pentru a  masca orice sclipire a lentilei, fiind întors în direcția contrară în care ținea cartea în mână. Număra santinelele de pe terasele vilei. Calcula rondul și ritmul dispozitivului de pază. Câte persoane sunt la veghe, câte sunt la somn, câte sunt în post. Astfel încât sub burnuz studentul părea că citește, dar el de fapt își supraveghea ținta și nota detalii importante.  Uneori se apropia de un vehicul făcea un semn pe capotă cu un spray pe care-l vedeau doar dronele care ambuscau vehiculul aruncându-l în aer între stâncile deșertului de piatră plin de secte și comunități războinice trăind  de mii de ani din jafuri, răpiri de turiști, piraterie și tâlharii la drumul mare, înainte de Islam și orice religie. 

La sediu toți discutau cu admirație dar nimeni nu știa exact  ce face Studentul și cum adună informații, mai ales că pe capul studentului un sheik al Statului Islamic pusese o recompensă de cinci sute de mii de dinari. Unii credeau că se camuflează cu o plasă de lunetist pe dealurile de piatră, dar de fapt el intra printre șiiți cu o carte în mână. De câte ori avea o misiune imposibilă, colonelul cerea să fie chemat Studentul care cu timpul începu să protesteze.

-Știți eu am intrat în Legiunea Străină ca lunetist. Dar acum fac muncă de cercetare. M -am săturat de infiltrări. Credeam c-o să am altfel de misiuni.

-Tu nu faci parte din Legiune, ci din plutonul Raffalli. Raffalli este altceva, îi spunea colonelul cu emfază și răbdare ștergându-și ochelarii, ducându-și degetul la cicatricea care-i mutila obrazul drept chiar sub ochi. Doisprezece oameni sunt în acest pluton. Numai doisprezece reușim să antrenăm în cinci ani. Și fiecare legionar Raffalli are un număr tatuat pe braț. Când formează la telefon acel număr toată Legiunea se pune în mișcare pentru a-l salva, toate regimentele cu toate resursele. Asta înseamnă Raffalli. Un legionar Raffalli nici nu are grad, este considerat ofițer din start, dar chiar e mai important decât un ofițer. Un legionar Raffalli e ca un taipan pentru business, când afacerea are o problemă majoră este chemat legionarul Raffalli. Plutonul Rafalli este unitatea noastră de elită de contrainformații. Un legionar Rafalli poate mânca în orice popotă. Nu stă niciodată la coadă pentru că oricine ar fi acolo din respect se dă la o parte, indiferent de grad. Eu însumi dacă te văd în spatele meu la popotă, mă întorc și te las să mănânci înaintea mea, deși eu te-am instruit. Legiunea poate câștiga bătălii, dar războiul fără Raffalli - niciodată. Un legionar Rafalli defilează cu toporul pe umăr și cu pistolul Raffalli la brâu care devine cea mai puternică carabină de lunetist de pe planetă când îi atașezi patul de lemn. De aceea legionarii Raffalli sunt atât de importanți și trecem toată Legiunea prin foc să-i salvăm. De asta avem nevoie de tine. Pentru că ești un om pe care ne putem baza. Fără tine războiul nu se poate câștiga pentru că ofițerul Raffalli are informații și mai ales contrainformații, iar contrainformațiile, dragul meu, sunt baza inițiativei chiar în momentul în care totul pare pierdut. Contrainformațiile sunt background deciziei militare în momentele critice, fondul strategiei noastre chiar și cea din clipa de dinaintea morții. Dacă ai pierdut inițiativa, deja ai pierdut totul. Un ofițer Raffalli niciodată, dar niciodată, niciodată-niciodată nu pierde inițiativa. Ini-ția-ti-va, spunea colonelul apăsând cu degetul biroul care și cum ar fi vrut sa-l găurească.

În Paris în strada Universității unde Legiunea îi cumparăse un apartament chiar lângă o bibliotecă, Studentul își aducea aminte cu nostalgie de colonel care știa deja de fiecare dată ce vrea la audiență dar întotdeauna îl asculta pe Student până la capăt chiar dacă răspunsul se știa de dinainte și era nu. Faptul că-l asculta cu răbdare până la capăt de fiecare dată venea de fapt dintr-o cultură a respectului pentru camaradul de lângă tine. Chiar și lecția Raffalli, cum fiecare legionar din pluton are tatuat un număr de telefon care o dată format din orice sistem public, din orice țară, Legiunea se pune în mișcare și-i dă ajutorul oriunde ar fi, faptul că legionarii Raffalli ies la pensie direct cu gradul de căpitan, că sunt primiți în L’Hôtel des Invalides la orice oră din zi și din noapte, făcea parte de fapt dintr-un ritual al audienței pe care abia acum o înțelegea cu adevărat. De atâtea ori se rătăcise în Paris în ciuda faptului că-și programa cu atenție drumurile domestice până la tutungeria din colț, până la bibliotecă și înapoi. Nota atent locul statuilor în parc dar chiar și cu harta în mână se rătăcea. În L’Hôtel des Invalides într-un salon de neuropsihiatrie i se explicase cu răbdare că suferă de sindromul Gastand și din cauza aceasta se rătăcește, creierul fiindu-i afectat de o rană adâncă de glonț. Era foarte posibil ca rana să nu aibă nici o vină, o altă cauză majoră a acestei dizabilități putând fi chiar stresul, ceea ce-l făcea pe Student să râdă pentru că nu înțelegea termenul, stresul fiind un termen pe care-l accepta doar în varianta literară confundându-l cu spleen-ul. După toate misiunile din Vechea Sirie i se părea absurd să se îmbolnăvească de stres. De aceea i se pusese la dispoziție un însoțitor pentru plimbări dar Studentul voia să se plimbe prin Paris de unul singur și de fiecare dată evada, lăsându-și escorta derutată în piețele

